**ΑΝΟΙΧΤΗ ΠΡΟΣΚΛΗΣΗ**

**ΓΙΑ ΤΗΝ ΕΝΗΜΕΡΩΤΙΚΗ ΗΜΕΡΙΔΑ ΤΟΥ ΕΡΓΟΥ ADRIATINN**

**ΟΡΓΑΝΩΣΗ ΑΝΕΤΕΚ - ΕΠΙΜΕΛΗΤΗΡΙΟ ΚΕΡΚΥΡΑΣ**

*Πέμπτη 9 Οκτωβρίου 2014*

Η ΑΝΕΤΕΚ και το Επιμελητήριο Κέρκυρας, σας προσκαλεί να λάβετε μέρος στη 2η Ενημερωτική Ημερίδα του έργου ***Adriatinn*** που θα διεξαχθεί την Πέμπτη 9 Οκτωβρίου 2014, ώρα 11:30 – 17:00 στην περιοχή Αρίλλα Κέρκυρα (Corfu Beer Festival).

Η ημερίδα θα πραγματοποιηθεί στα πλαίσια ενημέρωσης και υποστήριξης Μικρομεσαίων επιχειρήσεων που εδρεύουν στην περιοχή της Αδριατικής σε θέματα καινοτομίας, εκπαίδευσης, εξωστρέφειας και βιώσιμης ανάπτυξης τα οποία θα έχουν ως όφελος την βελτίωση της ανταγωνιστικότητας και της τεχνολογικής ικανότητας των επιχειρήσεων .

Συγκεκριμένα με το Πρόγραμμα IΡΑ Διασυνοριακής Συνεργασίας «Αδριατική 2007-2013» το δίκτυο ***Adriatinn*** θα βοηθήσει τις επιχειρήσεις να δημιουργήσουν συγκριτικά πλεονεκτήματα σε διεθνή κλίμακα έτσι ώστε να αυξήσουν την παραγωγική τους ικανότητα και ανταγωνιστικότητα.

Κατά τη διάρκεια της ημερίδας οι ενδιαφερόμενες Μικρομεσαίες Επιχειρήσεις, θα έχουν τη δυνατότητα να ενημερωθούν για την καινοτομία και την συνεισφορά της στην ανταγωνιστικότητα, τα εμπόδια που αντιμετωπίζονται στην εισαγωγή της, τους τομείς ανάπτυξης που διεθνώς προβλέπονται για την Ελλάδα και πρακτικά την εφαρμογή καινοτομιών στο χρόνιο πρόβλημα των ελαιοτριβείων, σχετικά με την κατεργασία των υδαρών αποβλήτων της ελαιοπαραγωγής, δηλ. του κατσίγαρου και να διατυπώσουν τις απόψεις τους σχετικά με την καινοτομία, την έρευνα και ανάπτυξη στην περιοχή της Αδριατικής.

Για περαιτέρω πληροφορίες, αρμόδια κα. Τσολακίδου Κωνσταντίνα – Επιμελητήριο Κέρκυρας, ΑΝΕΤΕΚ, τηλ. Επικοινωνίας 2661081026.